**Molėtų rajono savivaldybės taryba**

**SPRENDIMAS**

**Dėl molėtų rajono savivaldybės visuomenės sveikatos rėmimo 2020 m. specialiosios programos patvirtinimo**

2020 m. vasario 26 d. Nr. B1-51

Molėtai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos sistemos įstatymo 63 straipsnio 5 punktu, 69 straipsnio 2 dalimi ir atsižvelgdama į Molėtų rajono savivaldybės bendruomenės sveikatos tarybos 2020-02-14 protokolą Nr. B93-1,

Molėtų rajono savivaldybės taryba n u s p r e n d ž i a:

Patvirtinti Molėtų rajono savivaldybės visuomenės sveikatos rėmimo 2020 m. specialiąją programą (pridedama).

Savivaldybės meras Saulius Jauneika

 PATVIRTINTA

 Molėtų rajono savivaldybės tarybos

 2020 m. vasario 26 d. sprendimu Nr. B1-51

**MOLĖTŲ RAJONO SAVIVALDYBĖS VISUOMENĖS SVEIKATOS RĖMIMO 2020 m. specialiosios programos patvirtinimo**

**I SKYRIUS**

**BENDROSIOS NUOSTATOS**

1. Molėtų rajono savivaldybės visuomenės sveikatos rėmimo 2020 m. specialioji programa (toliau – Programa) yra visuomenės sveikatinimo projektų ir aplinkos sveikatinimo priemonių finansavimo šaltinis.
2. Programos paskirtis – plėtoti visumą organizacinių, teisinių, ekonominių, techninių, socialinių ir medicinos priemonių, padedančių stiprinti visuomenės sveikatą, skatinti bendruomenės dalyvavimą sprendžiant sveikos gyvensenos klausimus.
3. Programa parengta atsižvelgiant į Lietuvos sveikatos 2017-2025 metų strategiją, patvirtintą Lietuvos Respublikos Seimo 2014 m. birželio 26 d. nutarimu Nr. XII-964 „Dėl Lietuvos sveikatos 2014-2025 metų strategijos patvirtinimo“, Nacionalinę visuomenės sveikatos priežiūros 2016-2023 metų plėtros programą, patvirtintą Lietuvos Respublikos Vyriausybės 2015 m. gruodžio 9 d. nutarimu Nr. 1291 „Dėl Nacionalinės visuomenės sveikatos priežiūros 2016-2023 metų plėtros programos patvirtinimo“, Molėtų rajono savivaldybės 2018-2024 m. strateginio plėtros plano 1.3.1.3. ir 1.3.1.4. punktus, Molėtų rajono savivaldybės visuomenės sveikatos stebėsenos 2018 m. ataskaitos duomenis.

**II SKYRIUS**

**SITUACIJOS ANALIZĖ**

1. Molėtų rajono savivaldybės visuomenės sveikatos stebėsenos 2018 m. ataskaitoje pateikiami rodikliai atspindi, kaip įgyvendinami Lietuvos sveikatos 2014-2025 metų strategijos tikslai ir uždaviniai.
2. Atlikus Molėtų rajono savivaldybės visuomenės sveikatos stebėsenos duomenų analizę, nustatyta, kad rodikliai, atspindintys geriausią situaciją („žalioji zona“) yra šie:

 5.1. Paauglių (15–17 m.) gimdymų skaičius 1000 gyv.;

5.2. Mirtingumas/standartizuotas mirtingumas dėl priežasčių, susijusių su narkotikų vartojimu 100 000 gyv.

6. Didžioji dalis Molėtų r. rodiklių reikšmių patenka į Lietuvos vidurkių atitinkančią kvintilių grupę („geltonoji zona“), tačiau į juos taip pat reikėtų atkreipti dėmesį, nes jie priskiriami į patenkinamą situaciją:

6.1. Išvengiamas mirtingumas;

6.2. Bandymų žudytis skaičius (X60-X64,X66-X84) 100 000 gyventojų;

6.3. Mokyklinio amžiaus vaikų, nesimokančių mokyklose, skaičius 1 000 gyventojų;

6.4. Socialinės rizikos šeimų skaičius 1 000 gyventojų;

6.5. Ilgalaikio nedarbo lygis;

6.6. Mokinių, gaunančių nemokamą maitinimą mokyklose, skaičius 1 000 gyventojų;

6.7. Socialinės pašalpos gavėjų skaičius 1 000 gyventojų;

6.8. Sergamumas tuberkulioze (A15-A19) 100 000 gyventojų (nauji atvejai);

6.9. Sergamumas tuberkulioze (A15-A19) 100 000 gyv. (nauji + recidyvai);

6.10. Asmenų, žuvusių ar sunkiai sužalotų dėl nelaimingų atsitikimų darbe, skaičius 10 000 darbingo amžiaus gyventojų;

6.11. Susižalojimo dėl nukritimo atvejų skaičius (W00-W19) 65+ m. amžiaus grupėje 10 000 gyventojų;

6.12. Darbingo amžiaus asmenų, pirmą kartą pripažintų neįgaliais, skaičius 10 000 gyventojų;

6.13. Sergamumas žarnyno infekcinėmis ligomis (A00-A08) 10 000 gyventojų;

6.14. Pėsčiųjų mirtingumas dėl transporto įvykių (V00-V09) 100 000 gyventojų;

6.15. Transporto įvykiuose patirtų traumų (V00-V99) skaičius 100 000 gyventojų ir kiti rodikliai.

7. Likusi dalis rodiklių reikšmių patenka į prasčiausių savivaldybių kvintilių grupę („raudonoji zona“):

7.1. Vidutinė tikėtina gyvenimo trukmė;

7.2. Mirtingumas/standartizuotas mirtingumas dėl savižudybių (X60-X84) 100 000 gyventojų;

7.3. Gyventojų skaičiaus pokytis 1 000 gyventojų;

7.4. Mirtingumas/standartizuotas mirtingumas dėl išorinių priežasčių (V01-Y98) 100 000 gyventojų;

7.5. Mirtingumas/standartizuotas mirtingumas dėl atsitiktinio paskendimo (W65-W74) 100 000 gyventojų;

7.6. Mirtingumas/standartizuotas mirtingumas dėl nukritimo (W00-W19) 100 000 gyventojų;

7.7. Mirtingumas/standartizuotas mirtingumas dėl transporto įvykių (V00-V99) 100 000 gyventojų;

7.8. Mirtingumas/standartizuotas mirtingumas dėl priežasčių, susijusių su alkoholio vartojimu, 100 000 gyventojų;

7.9. Gyventojų skaičius, tenkantis vienai licencijai verstis mažmenine prekyba tabako gaminiais;

7.10. Gyventojų skaičius, tenkantis vienai licencijai verstis mažmenine prekyba alkoholiniais gėrimais;

7.11. Kūdikių, išimtinai žindytų iki 6 mėn. amžiaus, dalis (proc.);

7.12. Sergamumas vaistams atsparia tuberkulioze (A15-A19) 100 000 gyventojų (nauji atvejai);

7.13. Mirtingumas/standartizuotas mirtingumas nuo kraujotakos sistemos ligų (I00-I99) 100 000 gyventojų;

7.14. Mirtingumas nuo piktybinių navikų (C00-C96) 100 000 gyv.;

7.15. Mirtingumas/standartizuotas mirtingumas nuo cerebrovaskulinių ligų (I60-I69) 100 000 gyventojų;

7.16. Tikslinės populiacijos dalis (proc.), dalyvavusi gimdos kaklelio piktybinių navikų prevencinių priemonių, apmokamų iš Privalomojo sveikatos draudimo biudžeto lėšų, finansavimo programoje 2016–2018 m.

**III SKYRIUS**

**PROGRAMOS TIKSLAS IR UŽDAVINIAI**

8. Programos tikslas – finansuoti visuomenės sveikatos priežiūros veiklas, stiprinančias Molėtų rajono savivaldybės gyventojų sveikatą, mažinančias sveikatą žalojančios elgsenos paplitimą.

9. Programos uždaviniai:

9.1. finansuoti sveikatinimo projektus stiprinančius gyventojų sveikatą ir skatinančius ligų prevenciją;

9.2. finansuoti aplinkos veiksnių stebėseną, užtikrinti aplinkos kokybę, nekeliančią grėsmės žmonių sveikatai.

**IV SKYRIUS**

**PRIORITETINĖS SRITYS**

10. Programos lėšų naudojimo prioritetinės sritys, kurias nustatė Molėtų rajono savivaldybės bendruomenės sveikatos taryba:

10.1. Vaikų ir jaunimo sveikatos stiprinimas (fizinis aktyvumas, sveika mityba);

10.2. Suaugusiųjų sveikatos stiprinimas (širdies ir kraujagyslių ligų profilaktika, onkologinių ligų profilaktika, fizinis aktyvumas, sveika mityba);

10.3. Psichikos sveikatos stiprinimas ir savižudybių prevencija;

10.4. Alkoholio, tabako ir kitų psichoaktyvių medžiagų vartojimo prevencija;

10.5. Užkrečiamų ligų profilaktika ir kontrolė;

10.6. Traumų ir nelaimingų atsitikimų prevencija;

10.7. Aplinkos sveikatinimas.

**V SKYRIUS**

**PROGRAMOS FINANSAVIMO ŠALTINIAI**

11. Programos finansavimo šaltiniai:

* 1. . Savivaldybės biudžeto asignavimai;
	2. . Aplinkos apsaugos rėmimo specialiosios programos lėšos;
	3. . Savanoriškos fizinių ir juridinių asmenų įmokos;
	4. . Kitos teisėtai įgytos lėšos.

**VI SKYRIUS**

**PROGRAMOS ĮGYVENDINIMO PRIEMONĖS**

|  |  |  |  |
| --- | --- | --- | --- |
|  | Priemonės | Numatyta skirti lėšų (Eur) | Pastabos |
| 12. | Molėtų rajono savivaldybės visuomenės sveikatos rėmimo programos projektų finansavimas | 9 771 | Savivaldybės aplinkos apsaugos rėmimo specialiosios programos lėšos |
| 13. | Remti aplinkos sveikatinimo priemones, užtikrinti aplinkos kokybę, nekeliančią grėsmės žmonių sveikatai (maudyklų, triukšmo tyrimai, imunoprofilaktika, užkrečiamųjų ligų prevencija): | 2 500 | Savivaldybės aplinkos apsaugos rėmimo specialiosios programos lėšos |
| 14.  | Iš viso išlaidų | 12 271 |  |

**VII SKYRIUS**

**LAUKIAMI REZULTATAI**

1. Programa suteiks galimybę Molėtų rajono gyventojams dalyvauti sveikatinimo ir ligų prevencijos projektuose, pašalins sveikatai nepalankius šaltinius. Bus taikomos imunoprofilaktikos priemonės tiems Molėtų rajono savivaldybės darbuotojams, kurie turi didžiausią galimybę užsikrėsti virusinėmis ligomis dėl darbo specifikos. Užkrečiamųjų ligų profilaktikos priemonės apsaugos gyventojus nuo pavojingų užkrečiamųjų ligų. Bus sudarytos sąlygos rajono gyventojams dalyvauti Programos finansuojamuose projektuose ir priimti geriausiai jų interesus bei poreikius atitinkančius sprendimus sveikatos stiprinimo klausimais.

**VIII SKYRIUS**

**PROGRAMOS ĮGYVENDINIMO EFEKTYVUMO VERTINIMO KRITERIJAI**

1. Šios Programos įgyvendinimo vertinimo kriterijai:

16.1. Finansuotų sveikatos priežiūros įstaigų projektų skaičius – ne mažiau 4 projektų;

16.2. Triukšmo matavimų tyrimų skaičius– ne mažiau 5 matavimų.

16.3. Atliktų vandens kokybės tyrimų skaičius – ne mažiau 32.

16.4. Imunoprofilaktikos priemonės – ne mažiau kaip 50 darbuotojų.

**IX SKYRIUS**

**GALIMOS NESĖKMĖS**

1. Per metus numatomos priemonės ar priemonėms skiriamos lėšos gali keistis dėl įvairių priežasčių – teisės aktų pakeitimų, naujai patvirtintų valstybinių sveikatos programų, lėšų dydžio ir kt.

**X SKYRIUS**

**PROGRAMOS PRIEINAMUMAS VISUOMENEI**

1. Apie Programos priemonių vykdymą informuoti visuomenę vietinėje spaudoje ir savivaldybės internetiniame puslapyje.

**XI SKYRIUS**

**ATSKAITOMYBĖ**

1. Metinę ataskaitą apie Programos priemonių vykdymą Molėtų rajono savivaldybės administracija pateikia Molėtų rajono savivaldybės tarybai ir Sveikatos mokymų ir ligų prevencijos centrui, Lietuvos Respublikos sveikatos apsaugos ministro įsakymų tvarka.

**XII SKYRIUS**

**ATSAKOMYBĖ**

1. Už Programoje numatytų priemonių organizavimą atsako Molėtų rajono savivaldybės administracija.